b'\n_START_ARTICLE_\nGostun\n_START_PARAGRAPH_\nGostun (bolgarsko: \xd0\x93\xd0\xbe\xd1\x81\xd1\x82\xd1\x83\xd0\xbd [Gostun]), bolgarski vladar, tretji iz Imenika bolgarskih kanov._NEWLINE_V Imeniku, ki je edini vir podatkov o njegovem \xc5\xbeivljenju, pi\xc5\xa1e, da je bil iz klana Ermi in da je bil regent hunsko-avarskega kagana. Na tem polo\xc5\xbeaju je bil dve leti - za Irnikom in pred Kurtom, ki je bil tudi iz klana Ermi. Vladati je za\xc4\x8del leta dohs tvirem, se pravi, da je vladal v letih 628-630 ali 603-605._NEWLINE_Nekateri bizantinski viri trdijo, da je Gostun morda drugo ime kana Organe, ki je bil bolgarski regent do Kubratove vrnitve iz Konstantinopla. Nekateri poznavalci tak\xc5\xa1no mo\xc5\xbenost zanikajo.\n_START_SECTION_\nZanimivost\n_START_PARAGRAPH_\nPo Gostunu se imenuje vrh Gostun Point na Snow Islandu na Ju\xc5\xbenih \xc5\xa0etlandskih otokih na Antarktiki.'